
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 91 

23 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της 127/Α321/29.3.2002 
Απόφασης του Υφυπουργού ΠΕ.ΧΩ.Δ.Ε. «Προθε¬ 
σμίες για ολοκλήρωση διαδικασιών δανειοδότησης 
προκειμένου για δάνεια επισκευής, ανακατασκευής, 

αποπεράτωσης ή αυτοστέγασης». 1 

Κατανομή πρόσθετωνπληρωμώντου έτους 2003 στον 
τομέα του προβείου και αιγείου κρέατος. 2 


Συγκρότηση ειδικών επιτροπών επιλογής, για την πλή¬ 
ρωση, με σειρά προτεραιότητας, διακοσίων είκοσι 
πέντε (225) συνολικά θέσεων μόνιμου προσωπικού 
της κατηγορίας Δευτεροβάθμιας Εκπαίδευσης 
(ΔΕ), κλάδου Φύλαξης των καταστημάτων κράτη¬ 


σης της χώρας. 3 

Προσθήκη τμήματος μονωδίας στη Μουσική Σχολή «Η 
ΠΡΟΟΔΟΣ». 4 


Τροποποίηση της 276/39/14.2.2003 Απόφασης της 
Εθνικής Επιτροπής Τηλεπικοινωνιώνκαι Ταχυδρο¬ 
μείων «Κανονισμός Διαχείρισης των Σύντομων Κω¬ 
δικών του Εθνικού Σχεδίου Αριθμοδότησης για την 
Παροχή Υπηρεσιών Πληροφοριών Καταλόγου» 


(ΦΕΚ 604/Β/2003). 5 

Κεραιοσυστήματα Μικροκυψελών για τα οποία δεν 
απαιτείται Άδεια, σύμφωνα με το άρθρο 1 του Ν. 
2801/2000. 6 


ΑΠΟΦΑΣΕΙΣ 

Αριθ. 239/Α321 (1) 


Τροποποίηση και συμπλήρωση της 127/Α321/29.3.2002 
Απόφασηςτου Υφυπουργού ΠΕ.ΧΩ.Δ.Ε. «Προθεσμίες 
για ολοκλήρωση διαδικασιών δανειοδότησης προκει¬ 
μένου για δάνεια επισκευής, ανακατασκευής, αποπε¬ 
ράτωσης ή αυτοστέγασης». 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου 
«περί αποκαταστάσεως ζημιών εκ σεισμών 1978 εις πε¬ 


ριοχήν Βορ. Ελλάδος κ.λπ.» όπως τροποποιήθηκε και συ¬ 
μπληρώθηκε με τους Νόμους 867/79, 1048/80, 1133/81 
και 1190/81. 

2. Τις διατάξεις της παρ. 2 του Ν. 1283/82 (ΦΕΚ 114/Α/ 
17.9.82) για τις προθεσμίες υποβολής αιτήσεων δανειο¬ 
δότησης των σεισμοπλήκτων κ.λπ. σύμφωνα με τις οποί¬ 
ες εξουσιοδοτείται ο Υπουργός Δ.Ε. να ορίζει προθεσμία 
για την υποβολή ή συμπλήρωση δικαιολογητικών, των 
εμπρόθεσμων αιτήσεων, για τη χορήγηση στεγαστικής 
συνδρομής προς αποκατάσταση των ζημιών από τους 
σεισμούς, πέραν της οποίας οι δικαιούχοι χάνουν το δι¬ 
καίωμα δανειοδότησης. 

3. Τις Πράξεις Υπουργικού Συμβουλίου και τις Κοινές 
Υπουργικές Αποφάσεις με τις οποίες εντάχθηκαν οι πλη- 
γείσες περιοχές στα προγράμματα αποκατάστασης σει¬ 
σμοπλήκτων, πυροπλήκτων, πλημμυροπαθών και πληγέ- 
ντωναπό κατολισθήσεις της Γ.Γ.Δ.Ε. του Υ.ΠΕ.ΧΩ.ΔΕ.. 

4. Το Π.Δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.ΔΕ.». 

5. Τη Δ16α/04/773/29.11.90 Κοινή Απόφαση Υπουργού 
Προεδρίας Κυβερνήσεως και Αναπλ. Υπουργού 
ΠΕ.ΧΩ.ΔΕ., «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

6. Την Υ6/31.10.2001 (ΦΕΚ 1484/Β/ 31.10.2001) Κοινή 
Απόφαση του Πρωθυπουργού και του Υπουργού 
ΠΕ.ΧΩ.ΔΕ. για ανάθεση αρμοδιοτήτων στους Υφυπουρ¬ 
γούς ΠΕ.ΧΩ.ΔΕ. Ιωάννη Τσακλίδη και Ροδούλα Ζήση. 

7. Την Υ.Α.Σ./127/Α321/29.3.2002 (ΦΕΚ 436/Β/ 
10.4.2002) Απόφαση Υφυπουργού ΠΕ.ΧΩ.ΔΕ «Προθε¬ 
σμίες για ολοκλήρωση διαδικασιών δανειοδότησης προ¬ 
κειμένου για δάνεια επισκευής, ανακατασκευής ή αυτο¬ 
στέγασης». 

8. Προκειμένου να μη χαθεί το δικαίωμα δανειοδότησης 
για τους πληγέντες από θεομηνίες, αποφασίζουμε: 

Συμπληρώνουμε στο αποφασιστικό της με 127/Α321/ 
29.3.2002 Απόφασης του Υφυπουργού ΠΕ.ΧΩ.Δ.Ε., τις 
περιοχές που επλήγησαν από πλημμύρες, πυρκαγιές και 
κατολισθήσεις από το 1983 και εντεύθεν καθώς καιτις σει¬ 
σμόπληκτες περιοχές από το 1993 και εντεύθεν, με εξαί¬ 
ρεση τις πληγείσες περιοχές από το σεισμό της 7.9.99, 
που οριοθετήθηκαν με κοινή υπουργική απόφαση και δεν 
συμπεριλαμβάνονται στην προαναφερόμενη απόφαση. 

Αντικαθιστούμε τις παραγράφους 1 β, 2β, 3α, 3β, 3γ, 3δ 
και 7βτης 127/Α321/29.3.2002 Απόφασηςτου Υφυπουρ¬ 
γού ΠΕ.ΧΩ.Δ.Ε. με τις παρακάτω αντιστοίχως: 

Ι.β) Στις περιπτώσεις πορισμάτων τα οποία έχουν εκ- 
δοθεί και για τα οποία έχει λήξει η προθεσμία υποβολής 
φακέλου μελέτης επισκευής ή συμπλήρωσης δικαιολο- 
γητικών, παρέχεται προθεσμία υποβολής μέχρι 
30.6.2004. 

2. β) Στις περιπτώσεις που έχουν εκδοθεί πρωτόκολλα 
επικινδύνως ετοιμόρροπων κτισμάτων ή εκθέσεις αυτο¬ 
ψίας κτισμάτων δομημένων από ευτελή υλικά ή εκθέσεις 
ασύμφορων και οι δικαιούχοι δεν έχουν καταθέσει εντός 
των προθεσμιών τα απαιτούμενα δικαιολογητικά για τη 
χορήγηση στεγαστικής συνδρομής θα πρέπει να τα υπο¬ 
βάλλουν μέχρι 30.6.2004 στην αρμόδια Υπηρεσία. 

3. α) Στις περιπτώσεις που έχουν εκδοθεί Βεβαιώσεις 
Καθορισμού Δανείου Ανακατασκευής μέχρι 30.6.2003 και 
οι ενδιαφερόμενοι δεν έχουν καταθέσει μελέτη για έκδο¬ 
ση οικοδομικής άδειας, πρέπει μέχρι 30.6.2004 να κατα¬ 
θέσουν το σχετικό φάκελο με τα απαιτούμενα δικαιολο- 
γητικά στο αρμόδιο Πολεοδομικό Γραφείο. 

3.β) Στις περιπτώσεις που έχουν εκδοθεί Βεβαιώσεις 
Καθορισμού Δανείου Ανακατασκευής μετά την 1.7.2003 ή 
πρόκειται να εκδοθούν, οι ενδιαφερόμενοι ιδιοκτήτες 
προκειμένου να μη χάσουν το δικαίωμα δανειοδότησης, 
πρέπει να καταθέσουν στο αρμόδιο Πολεοδομικό Γ ρα¬ 
φείο, το φάκελο μελέτης για έκδοση οικοδομικής άδειας 
εντός δώδεκα (12) μηνών από την έκδοση της σχετικής 
Βεβαίωσης Καθορισμού Δανείου Ανακατασκευής. 

3.γ) Στις περιπτώσεις που έχουν εκδοθεί Βεβαιώσεις 
Καθορισμού Δανείου Αυτοστέγασης μέχρι 31.12.2002 και 
οι ενδιαφερόμενοι δεν έχουν καταθέσει τα απαιτούμενα 
δικαιολογητικά για την έκδοση έγκρισης δανείου αυτο¬ 
στέγασης πρέπει μέχρι 30.6.2004 να καταθέσουν πλήρη 
φάκελο στην αρμόδια Υπηρεσία. 

3.δ) Στις περιπτώσεις που έχουν εκδοθεί Βεβαιώσεις 
Καθορισμού Δανείου Αυτοστέγασης μετά την 1.1.2003 ή 
πρόκειται να εκδοθούν, οι ενδιαφερόμενοι ιδιοκτήτες 
προκειμένου να μη χάσουν το δικαίωμα δανειοδότησης, 
πρέπει να καταθέσουν στην αρμόδια Υπηρεσία τα απαι- 
τούμενα δικαιολογητικά για τη χορήγηση Έγκρισης Δα¬ 
νείου Αυτοστέγασης, εντός δεκαοκτώ (18) μηνών από την 
έκδοση της σχετικής «Βεβαίωσης Καθορισμού Δανείου 
Αυτοστέγασης». 

7.β) Στις περιπτώσεις κτισμάτων δομημένων από ευτε¬ 
λή υλικά ή ασύμφορων επισκευής, η κατεδάφιση του πλη- 
γέντος κτίσματος θα πραγματοποιείται από τον ενδιαφε¬ 
ρόμενο πριν τη χορήγηση της τελευταίας δόσης της στε- 
γαστικής συνδρομής και σε χρονικό διάστημα όχι 
μεγαλύτερο των τεσσάρων (4) ετών από τη χορήγηση της 
α' δόσης του δανείου. Απαραίτητη προϋπόθεση είναι το 
δάνειο να χρησιμοποιείται για την ανακατασκευή ακινή¬ 
του στην ίδια θέση. Η κατεδάφιση του πληγέντος κτίσμα¬ 
τος θα ελέγχεται από την αρμόδια Υπηρεσία. 

Επισημαίνεται ότι, η αρμόδια Υπηρεσία του ΥΠΕΧΩΔΕ 
υποχρεούται να επιβάλει στους ενδιαφερομένους τις κυ¬ 
ρώσεις που προβλέπονται από τις οικείες κοινές υπουρ¬ 
γικές αποφάσεις, εφόσονπαρέλθει χρονικό διάστημα με¬ 
γαλύτερο των τεσσάρων (4) ετών χωρίς να έχει πραγμα¬ 
τοποιηθεί η κατεδάφιση του πληγέντος κτίσματος. 

Συμπληρώνουμε στην 127/Α321/29.3.2002 Απόφαση 
του Υφυπουργού ΠΕ.ΧΩ.Δ.Ε. τα παρακάτω εδάφια: 

• στο τέλος της παραγράφου 1: 

1 .γ) Στις περιπτώσεις που έχουν υποβληθεί εμπρόθε¬ 
σμα μελέτες επισκευής, χωρίς να υπάρχουν πορίσματα 
και υπάρχουν ελλείψεις δικαιολογητικών, δίνεται προθε¬ 


σμία υποβολής των απαιτούμενων συμπληρωματικών δι- 
καιολογητικών, μέχρι 30.6.2004. 

• στο τέλος της παραγράφου 3: 

3.ε) Στις περιπτώσεις που έχουν εκδοθεί Βεβαιώσεις 
Καθορισμού Δανείου Αποπεράτωσης μέχρι 30.6.2003 και 
οι ενδιαφερόμενοι δεν έχουν καταθέσει τα απαιτούμενα 
δικαιολογητικά για την έκδοση έγκρισης δανείου αποπε¬ 
ράτωσης, πρέπει μέχρι 30.6.2004 να καταθέσουν πλήρη 
φάκελο στην αρμόδια Υπηρεσία. 

3.στ) Στις περιπτώσεις που έχουν εκδοθεί Βεβαιώσεις 
Καθορισμού Δανείου Αποπεράτωσης μετά την 1.7.2003. 
ή πρόκειται να εκδοθούν, οι ενδιαφερόμενοι ιδιοκτήτες 
προκειμένου να μη χάσουν το δικαίωμα δανειοδότησης, 
πρέπει να καταθέσουν στην αρμόδια Υπηρεσία τα απαι- 
τούμενα δικαιολογητικά για τη χορήγηση Έγκρισης Δα¬ 
νείου Αποπεράτωσης, εντός δώδεκα (12) μηνών από την 
έκδοση της σχετικής «Βεβαίωσης Καθορισμού Δανείου 
Αποπεράτωσης». 

Κάθε διάταξη που αντίκειται στην παρούσα παύει να 
ισχύει. 

Από τις διατάξεις της απόφασης αυτής δεν προκαλείται 
επιπλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,15 Ιανουάριου 2004 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 

-♦- 

Αριθ. 282314 (2) 

Κατανομή πρόσθετων πληρωμών του έτους 2003 στον 
τομέα του προβείου και αιγείου κρέατος. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τη 278369/2002 κοινή υπουργική απόφαση (Β' 1145), 
όπως τροποποιήθηκε και ισχύει και ιδίως το άρθρο 8. 

2. Τους Καν. (ΕΚ) 2529/2001 του Συμβουλίου και 
2550/2001 της Επιτροπής όπως αυτοί ισχύουν σήμερα. 

3. Το γεγονός ότι βάσει του άρθρου 11 του Καν. (ΕΚ) 
2529/2001 του Συμβουλίου καθορίζεταιτο συνολικό ποσό 
των 8.767 χιλ. € σε ετήσια βάση για πρόσθετες πληρωμές 
στον τομέα του προβείου και αιγείου κρέατος στη χώρα 
μας. 

4. Το γεγονός ότι δεν υπάρχουν οριστικά στοιχεία για 
τον αριθμό των επιλέξιμων ζώων, αποφασίζουμε: 

1. Εξουσιοδοτούμε τον ΟΠΕΚΕΠΕ: 

α) Για την κατανομή του ποσού 8.767 χιλ. € για το έτος 
2003 στους παραγωγούς των μειονεκτικών περιοχών, 
όπως αυτοί ορίζονται στον Καν. (ΕΚ) 2529/2001, άρθρο 5, 
παράγραφοι 1 και 2, που είναι ταυτόχρονα και δικαιούχοι 
της συμπληρωματικής πριμοδότησης της παραγράφου 3 
του ίδιου άρθρου. Η κατανομή του εν λόγω ποσού θα γί¬ 
νει ισόποσα ανά δικαίωμα, σύμφωνα με τους όρους και 
προϋποθέσεις χορήγησης της συμπληρωματικής πριμο¬ 
δότησης. 

β) Γιατην επανείσπραξη του ποσού της υπέρβασης στις 
πρόσθετες πληρωμές του έτους 2002, από τους παραγω¬ 
γούς στους οποίους καταβλήθηκε, σύμφωνα μετά ισχύο- 
ντα. 

2. Η παρούσα απόφαση ισχύει από την υπογραφή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,15 Ιανουάριου 2004 

Ο ΥΠΟΥΡΓΟΣ 

Γ. ΔΡΥΣ 
-♦- 

Αριθ. 151398 (3) 

Συγκρότηση ειδικών επιτροπών επιλογής, για την πλήρω¬ 
ση, με σειρά προτεραιότητας, διακοσίων είκοσι πέντε 
(225) συνολικά θέσεων μόνιμου προσωπικού της κα¬ 
τηγορίας Δευτεροβάθμιας Εκπαίδευσης (ΔΕ), κλάδου 
Φύλαξης των καταστημάτων κράτησης της χώρας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17παρ. 1 του Ν. 2889/2001 
«Βελτίωση και εκσυγχρονισμός του Εθνικού Συστήματος 
Υγείας και άλλες διατάξεις» (ΦΕΚ 37 Α'). 

2. Τις διατάξεις του άρθρου 2 παρ. 2 του Ν. 2993/2002 
(ΦΕΚ58 Α'). 

3. Τις διατάξεις: 

α) Του εδαφίου ι της παραγράφου 1 του άρθρου 23 του 
Ν. 2145/93 (ΦΕΚ 88 Α') «Ρύθμιση θεμάτων εκτελέσεως 
ποινών, επιταχύνσεως και εκσυγχρονισμού των διαδικα¬ 
σιών απονομής της δικαιοσύνης και άλλων θεμάτων», 
όπως συμπληρώθηκε με την παράγραφο 5α του άρθρου 
6 του Ν. 2207/94 (ΦΕΚ 65 Α') «Προσωρινή κράτηση και 
έλεγχος της διάρκειάς της, επιτάχυνση διαδικασίας πολι¬ 
τικών υποθέσεων και άλλες διατάξεις». 

β) Της παραγράφου 2 του άρθρου 19 του Ν. 2470/97 
(ΦΕΚ 40 Α') «Αναμόρφωση μισθολογίου προσωπικού της 
Δημόσιας Διοίκησης και άλλες συναφείς διατάξεις». 

4. Την απόφαση - προκήρυξη του Υπουργού Δικαιοσύ¬ 
νης, 142908/25.9.2003, για πλήρωση, με σειρά προτεραι¬ 
ότητας, διακοσίων είκοσι πέντε (225) συνολικά θέσεων 
μόνιμου προσωπικού της κατηγορίας Δευτεροβάθμιας 
Εκπαίδευσης (ΔΕ), κλάδου Φύλαξης των Καταστημάτων 
Κράτησης της χώρας. 

5. Το 16886/4.3.2003 έγγραφο του Νομικού Συμβουλίου 
του Κράτους. 

6. Το 6881/27.2.2003 έγγραφο του Ανωτάτου Συμβουλί¬ 
ου Επιλογής Προσωπικού (ΑΣΕΠ). 

7. Το από 9.12.2003 πρακτικό κλήρωσης, από το οποίο 
προκύπτει η κλήρωση της Μαρίας Κοντοπούλου, Διευθύ¬ 
ντριας του Υπουργείου Δικαιοσύνης, ως μέλους της Επι¬ 
τροπής επιλογής και του Ιωάννη Παπαναγιώτου, Διευθυ¬ 
ντή του Υπουργείου Δικαιοσύνης, ως αναπληρωτή, για 
την πλήρωση, με σειρά προτεραιότητας, διακοσίων είκο¬ 
σι πέντε (225) συνολικά θέσεων μόνιμου προσωπικού της 
κατηγορίας Δευτεροβάθμιας Εκπαίδευσης (ΔΕ), κλάδου 
Φύλαξης των Καταστημάτων Κράτησης της Χώρας. 

8. Την ανάγκη επεξεργασίας των αιτήσεων των υποψη¬ 
φίων και κατάρτισης πινάκων επιλεγέντων του διαγωνι¬ 
σμού της προαναφερόμενης προκήρυξης, αποφασίζου¬ 
με: 

Α) Τη συγκρότηση ειδικής Επιτροπής επιλογής για την 
πλήρωση, με σειρά προτεραιότητας, διακοσίων είκοσι πέ¬ 
ντε (225) συνολικά θέσεων μόνιμου προσωπικού της κα¬ 
τηγορίας Δευτεροβάθμιας Εκπαίδευσης (ΔΕ), κλάδου 
Φύλαξης των Καταστημάτων Κράτησης της Χώρας, απο- 
τελούμενη από τους: 


1. Χριστόδουλο Μπότσιο, Νομικό Σύμβουλο του Κρά¬ 
τους, ως Πρόεδρο, με αναπληρώτρια την Ασημίνα Ροδο- 
κάλη, Πάρεδροτου Νομικού Συμβουλίου του Κράτους. 

2. Αλέξανδρο Παπαμιχόπουλο, Επίτιμο Πρόεδρο Εφε- 
τών, μέλος του ΑΣΕΠ. 

3. Μαρία Κοντοπούλου, Διευθύντρια της Διεύθυνσης 
Λειτουργίας Δικαστηρίων και Δικαστικών Λειτουργώντου 
Υπουργείου Δικαιοσύνης με αναπληρωτή τον Ιωάννη Πα- 
παναγιώτου, Διευθυντή της Διεύθυνσης Διοίκησης και 
Ανάπτυξης Ανθρωπίνου Δυναμικού του Υπουργείου Δι¬ 
καιοσύνης. 

Γραμματέα της Επιτροπής ορίζουμε το Γεώργιο Κατσι- 
γιάννη, υπάλληλο με βαθμό Α'του κλάδου ΤΕΔιοικητικού- 
Λογιστικού, με βαθμό Α' της Κεντρικής Υπηρεσίας του 
Υπουργείου Δικαιοσύνης, με αναπληρωτή τον Διονύσιο 
Καμβάση, υπάλληλο του κλάδου ΤΕ Διοικητικού-Λογιστι- 
κού, με βαθμό Α'της Κεντρικής Υπηρεσίαςτου Υπουργεί¬ 
ου Δικαιοσύνης. 

Το Τμήμα Εισαγωγής, Ανάπτυξης και Υποστήριξης Πλη¬ 
ροφοριακών Συστημάτων, θα παρέχει την απαραίτητη τε¬ 
χνική συνδρομή στην εν λόγω Επιτροπή για την εκτέλεση 
του έργου της. 

Β) Τη συγκρότηση ειδικής Υγειονομικής Επιτροπής για 
την επιλογή προσωπικού προς πλήρωση των διακοσίων 
είκοσι πέντε (225) συνολικά θέσεων μόνιμου προσωπικού 
της κατηγορίας Δευτεροβάθμιας Εκπαίδευσης (ΔΕ), κλά¬ 
δου Φύλαξης των Καταστημάτων Κράτησης της Χώρας, 
αποτελούμενη από τους: 

1. Αντώνιο Παπαδουράκη, υπάλληλο του κλάδου ΠΕ Ια¬ 
τρών, ειδικότητας Ψυχιατρικής του Υπουργείου Δημό¬ 
σιας Τάξης, ως Πρόεδρο, με αναπληρωτή τον Αχιλλέα 
Σωτήρχο, υπάλληλο του κλάδου ΠΕ Ιατρών, ειδικότητας 
Παθολογίας του Υπουργείου Δικαιοσύνης. 

2. Γεώργιο Σακελλαρίου, υπάλληλο του κλάδου ΠΕ Ια¬ 
τρών, ειδικότητας χειρουργικής του Υπουργείου Δικαιο¬ 
σύνης, με αναπληρωτή το Στέργιο Γεωργούλα, υπάλληλο 
του κλάδου ΠΕ Ιατρών, ειδικότητας Παθολογίας του 
Υπουργείου Δικαιοσύνης. 

3. Γρηγόριο Τσιώκο, υπάλληλο του κλάδου ΠΕ Ιατρών, 
ειδικότητας Παθολογίας του Υπουργείου Δικαιοσύνης, 
με αναπληρώτρια την Ιωάννα Παπατζανάκη, υπάλληλο 
του κλάδου ΠΕ Ιατρών, ειδικότητας Μικροβιολογίας του 
Υπουργείου Δικαιοσύνης. 

Γραμματέα της Επιτροπής ορίζουμε το Δημήτριο 
Μπαρμπαγιάννη, υπάλληλο του κλάδου ΔΕ Διοικητικού- 
Λογιστικού, με βαθμό Β' της Κεντρικής Υπηρεσίας του 
Υπουργείου Δικαιοσύνης, με αναπληρωτή τον Πέτρο 
Μπέλμπα, υπάλληλο του κλάδου ΔΕ Διοικητικού-Λογιστι- 
κού, με βαθμό Β'της Κεντρικής Υπηρεσίαςτου Υπουργεί¬ 
ου Δικαιοσύνης. 

Γ) Τη συγκρότηση ειδικής Επιτροπής Ψυχοτεχνικής Δο¬ 
κιμασίας για την επιλογή Π ροσωπικού προς πλήρωση των 
διακοσίων είκοσι πέντε (225) συνολικά θέσεων μόνιμου 
προσωπικού της κατηγορίας Δευτεροβάθμιας Εκπαίδευ¬ 
σης (ΔΕ), κλάδου Φύλαξης των Καταστημάτων Κράτησης 
της Χώρας, αποτελούμενη από τους: 

1. Αντώνιο Παπαδουράκη, υπάλληλο του κλάδου ΠΕ Ια¬ 
τρών, ειδικότητας Ψυχιατρικής του Υπουργείου Δημό¬ 
σιας Τάξης, ως Πρόεδρο, με αναπληρωτή τον Γεώργιο 
Δημόπουλο, υπάλληλο του κλάδου ΠΕ Ιατρών, ειδικότη¬ 
τας Ψυχιατρικής του Υπουργείου Δικαιοσύνης. 

2. Ασπασία Μπινιώρη, υπάλληλο του κλάδου ΠΕ Ψυχο¬ 
λόγων του Υπουργείου Δικαιοσύνης, με αναπληρωτή τον 

Αλέξανδρο Αρβανιτίδη, υπάλληλο του κλάδου ΠΕ Ψυχο¬ 
λόγων του Υπουργείου Δικαιοσύνης. 

3. Γρηγόριο Καξίρα, υπάλληλο του κλάδου ΠΕ Ψυχολό¬ 
γων του Υπουργείου Δικαιοσύνης, με αναπληρώτρια τη 
Γεωργία Βαλανδρέα, υπάλληλο του κλάδου ΠΕ Ψυχολό¬ 
γων του Υπουργείου Δικαιοσύνης. 

Γραμματέατης Επιτροπής ορίζουμε τη Γλυκερία Μαυ¬ 
ρομάτη, υπάλληλο του κλάδου ΠΕ Διοικητικού-Οικονομι- 
κού, με βαθμό Β'της Κεντρικής Υπηρεσίας του Υπουργεί¬ 
ου Δικαιοσύνης, με αναπληρωτή το Βλάσιο Ρηγόπουλο, 
υπάλληλο του κλάδου ΠΕ Διοικητικού- Οικονομικού, με 
βαθμό Β' της Κεντρικής Υπηρεσίας του Υπουργείου Δι¬ 
καιοσύνης. 

Δ) Τη συγκρότηση Επιτροπής διενέργειας των αθλητι¬ 
κών δοκιμασιών των υποψηφίων για την επιλογή Προσω¬ 
πικού προς πλήρωση των διακοσίων είκοσι πέντε (225) 
συνολικά θέσεων μόνιμου προσωπικού της κατηγορίας 
Δευτεροβάθμιας Εκπαίδευσης (ΔΕ), κλάδου Φύλαξης 
των Καταστημάτων Κράτησης της Χώρας, αποτελούμενη 
από τους: 

1. Ιάκωβο Μελισσουργό, υπάλληλο του κλάδου ΤΕ Πλη¬ 
ροφορικής, με βαθμό Α' της Κεντρικής Υπηρεσίας του 
Υπουργείου Δικαιοσύνης, ως Πρόεδρο, με αναπληρωτή 
το Γεώργιο Κούβελα, υπάλληλο του κλάδου ΔΕ Διοικητι- 
κού-Λογιστικού, με βαθμό Α' της Κεντρικής Υπηρεσίας 
του Υπουργείου Δικαιοσύνης. 

2. Νικόλαο Κόντο, υπάλληλο του κλάδου ΔΕ Διοικητι- 
κού-Λογιστικού, με βαθμό Β' της Κεντρικής Υπηρεσίας 
του Υπουργείου Δικαιοσύνης, με αναπληρωτή το Γεώργιο 
Κατσαρό, υπάλληλο του κλάδου ΔΕ Διοικητικού-Λογιστι- 
κού, με βαθμό Β'της Κεντρικής Υπηρεσίας του Υπουργεί¬ 
ου Δικαιοσύνης. 

3. Παναγιώτη Καινούργιο, υπάλληλο του κλάδου ΔΕ Δι- 
οικητικού-Λογιστικού, με βαθμό Β'της Κεντρικής Υπηρε¬ 
σίας του Υπουργείου Δικαιοσύνης, με αναπληρωτή το Νι¬ 
κόλαο Ταράτσα, υπάλληλο του κλάδου ΔΕ Διοικητικού- 
Λογιστικού, με βαθμό Β' της Κεντρικής Υπηρεσίας του 
Υπουργείου Δικαιοσύνης. 

Γ ραμματέατης Επιτροπής ορίζουμε το Νικόλαο Ρούση 
υπάλληλο του κλάδου ΔΕ Διοικητικού-Λογιστικού, με 
βαθμό Β' της Κεντρικής Υπηρεσίας του Υπουργείου Δι¬ 
καιοσύνης, με αναπληρωτή το Χαράλαμπο Πανόπουλο, 
υπάλληλο του κλάδου ΔΕ Διοικητικού-Λογιστικού, με 
βαθμό Β' της Κεντρικής Υπηρεσίας του Υπουργείου Δι¬ 
καιοσύνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 6/1/2808 (4) 

Προσθήκη τμήματος μονωδίας στη Μουσική Σχολή 
«Η ΠΡΟΟΔΟΣ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π. Δ/γμα 191/2003 «Οργανισμός Υπουργείου Πο¬ 
λιτισμού». 


3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ.ΠΟ/ΚΑΤΕΧΝ/Δ/46691/20.9.2000 
«χορήγηση άδειας ίδρυσης και λειτουργίας Μουσικής 
Σχολής στην Ειρήνη Λούβαρη» (ΦΕΚ 1215/Β/4.10.2000). 

6. Την απόφαση ΥΠ.ΠΟ/ΓΝΘΣ/49095/30.10.91 «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής “Με εντολή Υπουργού” στους Γ εν. Γ ραμματείς, Γ εν. 
Δ/ντές, Προϊσταμένους Δ/νσεων, Τμημάτων, Γραφείων 
της Κ.Υ. του ΥΠ.ΠΟ» (ΦΕΚ 987/Β/28.11.91). 

7. Την από 2.1.2004 αίτηση της Ειρήνης Λούβαρη, ιδρύ- 
τριας της Μουσικής Σχολής, αποφασίζουμε: 

Συμπληρώνουμε την ΥΠ.ΠΟ/ΚΑΤΕΧΝ/Δ/46691/ 
20.9.2000 «χορήγηση άδειας ίδρυσης και λειτουργίας 
Μουσικής Σχολής στην Ειρήνη Λούβαρη» (ΦΕΚ 1215/Β/ 
4.10.2000) απόφασή μας και εγκρίνουμε τη λειτουργία 
τμήματος μονωδίας στη Μουσική Σχολή «Η ΠΡΟΟΔΟΣ» 
από το β' εξάμηνο του σχολικού έτους 2003-2004. 

Από τις διατάξεις αυτής της απόφασης δεν προκαλείται 
δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,14 Ιανουάριου 2004 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

ΑΠΟΦΑΣΗ 300/19 (5) 

Τροποποίηση της 276/39/14.2.2003 Απόφασης της Εθνι¬ 
κής Επιτροπής Τηλεπικοινωνιών και Ταχυδρομείων 
«Κανονισμός Διαχείρισης των Σύντομων Κωδικών του 
Εθνικού Σχεδίου Αριθμοδότησης για την Παροχή Υπη¬ 
ρεσιών Πληροφοριών Καταλόγου» (ΦΕΚ604/Β/2003). 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) 
Έχοντας υπόψη: 

α. το Νόμο 2867/2000 «Οργάνωση και Λειτουργία των 
Τηλεπικοινωνιών και άλλες Διατάξεις» (ΦΕΚ 273/Α/2000), 

β. την 206/2/29.1.2001 Απόφαση «Εθνικό Σχέδιο Αριθ- 
μοδότησης για τις Υπηρεσίες Τηλεφωνίας και Κινητών και 
Προσωπικών Επικοινωνιών» (ΦΕΚ 127/Β/2001), 

γ. την 207/6/2.2.2001 Απόφασή «Κανονισμός Διαχείρι¬ 
σης και Εκχώρησης Αριθμών του Εθνικού Σχεδίου Αριθ- 
μοδότησης για τις Υπηρεσίες Τ ηλεφωνίας και Κινητών και 
Προσωπικών Επικοινωνιών» (ΦΕΚ 159/Β/2001), 

δ. την 215/31/2.5.2001 Απόφαση «Κανονισμός Διαχείρι¬ 
σης των Σύντομων Κωδικών του Εθνικού Σχεδίου Αριθμο- 
δότησης για τις Υπηρεσίες Τηλεφωνίας και Κινητών και 
Προσωπικών Επικοινωνιών» (ΦΕΚ 644/Β/2001), όπως 
τροποποιήθηκε με την Απόφασή της 248/57/ 15.3.2002 
(ΦΕΚ 458/Β/2002), 

ε. την 276/39/14.2.2003 Απόφαση «Κανονισμός Διαχεί¬ 
ρισης των Σύντομων Κωδικών του Εθνικού Σχεδίου Αριθ- 
μοδότησης για την Παροχή Υπηρεσιών Πληροφοριών Κα¬ 
ταλόγου» (ΦΕΚ 604/Β/2003), 

στ. την από 30.5.2003 επιστολή προς την ΕΕΤΤ της 
Εταιρείας «Οργανισμός Τηλεπικοινωνιών της Ελλάδος 
Α.Ε.» που έλαβε αριθ. πρωτ. 11944/30.4.2003, με την 
οποία αιτείται την παράταση της χρήσης των σύντομων 
κωδικών των σειρών 12 και 13 που χρησιμοποιούνται για 
υπηρεσίες πληροφοριών καταλόγου για δύο έτη, ήτοι μέ- 
χριτην31 Δεκεμβρίου 2005, επειδή για την υλοποίηση της 
μεταφοράς τους στη σειρά 118 απαιτείται περισσότερος 
χρόνος από την εταιρεία και επίσης απαιτείται περισσό¬ 
τερος χρόνος από τους χρήστες για την εξοικείωσή τους 
με τη μεταφορά υπηρεσιών από το σύντομο κωδικό 131 
στο σύντομο κωδικό 118ΧΧ, 
ζ. την από 9.7.2003 επιστολή προς την ΕΕΤΤ της Εται¬ 
ρείας «Ιηίο Ουοεί - Ανώνυμος Εμπορική και Βιομηχανική 
Εταιρεία Ηλεκτρονικών Υπολογιστών, Συστημάτων Επι¬ 
κοινωνίας και Περιφερειακών» που έλαβε αριθ. πρωτ. 
14983/9.7.2003, με την οποία αιτείται την παράταση της 
χρήσης των σύντομων κωδικών των σειρών 12 και 13 που 
χρησιμοποιούνται για υπηρεσίες πληροφοριών καταλό¬ 
γου για δύο έτη, ήτοι μέχρι την 31 Δεκεμβρίου 2005, επει¬ 
δή για την υλοποίηση της μεταφοράς τους στη σειρά 118 
απαιτείται περισσότερος χρόνος από την Εταιρεία, 
η. την από 6.8.2003 επιστολή προς την ΕΕΤΤ της Εται¬ 
ρείας «νοάαΐοηθ-Ραηαΐοπ Ανώνυμη Εταιρεία Τηλεπικοι¬ 
νωνιών» που έλαβε αριθ. πρωτ. 17362/6.8.2003, με την 
οποία αιτείται την παράταση της χρήσης των σύντομων 
κωδικών των σειρών 12 και 13 που χρησιμοποιούνται για 
υπηρεσίες πληροφοριών καταλόγου για ένα έτος, ήτοι 
μέχρι την 31 Δεκεμβρίου 2004, επειδή για την υλοποίηση 
της μεταφοράς τους στη σειρά 118 απαιτείται περισσό¬ 
τερος χρόνος από την Εταιρεία, 
θ. το γεγονός ότι από τις διατάξεις της παρούσας Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Την παράταση της χρήσης των σύντομων κωδικών των 
σειρών 12 και 13 που χρησιμοποιούνται σήμερα για υπη¬ 
ρεσίες πληροφοριών καταλόγου για ένα (1) έτος, ήτοι μέ- 
χριτην31 Δεκεμβρίου 2004, με παράλληλη υποχρεωτική 
λειτουργία των καταργού μενών και των νέων κωδικών της 
σειράς 118. 

Κατά συνέπεια, το άρθρο 10, παρ. 1 εδάφια α', β' και γ' 
της Απόφασης της ΕΕΤΤ 276/39/14.2.2003 «Κανονισμός 
Διαχείρισης των Σύντομων Κωδικών του Εθνικού Σχεδίου 
Αριθμοδότησης για την Παροχή Υπηρεσιών Πληροφο¬ 
ριών Καταλόγου» τροποποιούνται ως εξής: 

α. Οι σύντομοι κωδικοί δικτύου των σειρών 12 και 13 που 
χρησιμοποιούνται για υπηρεσίες πληροφοριών καταλό¬ 
γου καταργούνται και πρέπει να απενεργοποιηθούν το 
αργότερο μέχρι τις 31.12.2004. 

β. Με σχετική Απόφαση της ΕΕΤΤ, οι υπηρεσίες που 
παρέχονται από τους σύντομους κωδικούς δικτύου που 
καταργούνται μεταφέρονται σε σύντομο κωδικό της σει¬ 
ράς 118, ύστερα από αίτηση των ενδιαφερομένων με βά¬ 
ση τα οριζόμενα στην παρούσα. Οι πάροχοι πρέπει να 
υποβάλλουν την αίτηση για μεταφορά των υπηρεσιών 
από τους χρησιμοποιούμενους κωδικούς σε κωδικούς 
της σειράς 118, εντός δύο (2) μηνών από τη δημοσίευση 
της παρούσας. 

γ. Μέχρι την απενεργοποίηση των σύντομων κωδικών 
του ανωτέρω εδαφίου α', οι καταργούμενοι σύντομοι κω¬ 
δικοί και οι σύντομοι κωδικοί στους οποίους θα μεταφερ¬ 
θούν οι υπηρεσίες σύμφωνα με τα αναφερόμενα στο ανω¬ 
τέρω εδάφιο β, πρέπει να λειτουργούν παράλληλα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Δεκεμβρίου 2003 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

-♦- 

ΑΠΟΦΑΣΗ 302/11 (6) 

Κεραιοσυστήματα Μικροκυψελών για τα οποία δεν απαι¬ 
τείται Άδεια, σύμφωνα με το άρθρο 1 του Ν. 2801/2000. 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) 
Έχοντας υπόψη: 

α. το Ν. 2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» (ΦΕΚ273/Α/2000) και 
ιδίως το άρθρο 3, παράγρ. 14 (κ), 
β. το Ν. 2801/2000 «Ρυθμίσεις θεμάτων αρμοδιότητας 
του Υπουργείου Μεταφορών και Επικοινωνιών και άλλες 
διατάξεις» (ΦΕΚΑ/46/3.3.2000), καθώς και την εισηγητική 
έκθεση του εν λόγω Νόμου, 
γ. την Δ3/Δ/35694/6190 Υπουργική Απόφαση «Προστα¬ 
σία των Αεροπορικών Εγκαταστάσεων από τον κίνδυνο 
της ανάπτυξης κατασκευών - εμποδίων γύρω από αυτές, 
καθώς καιτης Αεροπλοΐας έκτων υπερύψηλων ανάτη χώ¬ 
ρα κατασκευών» (ΦΕΚ Β/1133/11.9.2000), 
δ. την 94649/8682/93, Υπουργική Απόφαση Ηλεκτρομα- 
γνητική συμβατότητα σε συμμόρφωση με τις διατάξεις 
της Οδηγίας 89/336/ΕΟΚτου Συμβουλίου των Ευρωπαϊ¬ 
κών Κοινοτήτων, όπως τροποποιήθηκε από τις Οδηγίες 
92/31/ΕΟΚ και 93/68/ΕΟΚ, (ΦΕΚ Β/688/1994), 
ε. την 53571/3839, Κοινή Υπουργική Απόφαση Μέτρα 
Προφύλαξης του κοινού από τη λειτουργία κεραιών εγκα¬ 
τεστημένων στην ξηρά, (ΦΕΚ 1105/Β/6.9.2000) και ιδίως 
το Άρθρο 6, παρ. 5 και 6 αυτής, 
στ. την 210/2 Απόφαση της ΕΕΤΤ Κανονισμός Εκχώρη¬ 
σης Μεμονωμένων Ραδιοσυχνοτήτων ή Ζωνών Ραδιοσυ¬ 
χνοτήτων, υπό Καθεστώς Ειδικής Άδειας, για παροχή Δη¬ 
μόσιων Τηλεπικοινωνιακών Υπηρεσιών, (ΦΕΚ 285/Β/ 
19.3.2001), 

ζ. την 227/86 Απόφαση της ΕΕΤΤ, Κατασκευές Κεραιών 
για τις οποίες δεν απαιτείται Άδεια, σύμφωνα με το άρθρο 
1 του Ν. 2801/2000, (ΦΕΚ 1226/Β/20.9.2001), 
η. την 236/79 Απόφαση της ΕΕΤΤ, Κανονισμός Αδειών Κα¬ 
τασκευών Κεραιών στην Ξηρά, (ΦΕΚ 1649/Β/11.12.2001), 
θ. το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, και 
Εκτιμώντας ότι: 

1. Ο Νόμος 2801/2000 θέτει το γενικό κανόνα της αδει- 
οδότησης κατασκευών κεραιών εγκατεστημένων στην 
ξηρά. Ειδικότερα, σύμφωνα με τον εν λόγω Νόμο για την 
έκδοση της άδειας απαιτούνται η εκχώρηση ή έγκριση 
των ραδιοσυχνοτήτων εκπομπής και λήψης, η συμμόρ¬ 
φωση προς τις διατάξεις της ηλεκτρομαγνητικής συμβα¬ 
τότητας και η σύμφωνη γνώμη της Υπηρεσίας Πολιτικής 
Αεροπορίας σχετικά με την ασφάλεια της αεροπλοΐας. 

2. Παράλληλα προβλέπεται εξαίρεση από την ανωτέρω 
υποχρέωση αδειοδότησης για κάποιες κατηγορίες κεραι¬ 
ών στις οποίες, όπως προκύπτει και από την εισηγητική 
έκθεση του Νόμου, δεν υπάρχει καμία σκοπιμότητα αδει- 
οδότησης. 

3. Σύμφωνα με το άρθρο 3 παράγραφος 3, εδάφιο (α) 
του Κανονισμού Εκχωρήσεων (ανωτέρω υπό ε), εξαιρού¬ 
νται από την υποχρέωση Εκχώρησης Ραδιοσυχνότητας, 
μεταξύ άλλων, οι Σταθμοί Ραδιοεπικοινωνιών κατόχου Ει¬ 
δικής Άδειας, οι οποίοι χρησιμοποιούν ραδιοσυχνότητες 
που έχουν απονεμηθεί σε ορισμένη γεωγραφική περιοχή, 
για αποκλειστική χρήση. 

4. Σύμφωνα με την Δ3/Δ/35694/ 6190 Υπουργική Από¬ 
φαση, (ανωτέρω υπό γ), απαριθμούνται περιοριστικά οι 
περιπτώσεις στις οποίες τεχνικές κατασκευές δύνανται 
να αποτελέσουν κίνδυνο στην ασφάλεια της αεροπλόίας 
και ως εκ τούτου για την εγκατάστασή τους, καθιερώνε¬ 
ται η υποχρέωση χορήγησης Γνωμάτευσης από την Υπη¬ 
ρεσία Πολιτικής Αεροπορίας. 

5. Σύμφωνα με την 53571/3839 Κοινή Υπουργική Από¬ 
φαση υποχρέωση σύνταξης και υποβολής τεχνικής με¬ 
λέτης στην Ελληνική Επιτροπή Ατομικής Ενέργειας 
(Ε.Ε.Α.Ε.) έχουν όλοι οι σταθμοί των οποίων η συνολική 
ενεργός ακτινοβολούμενη ισχύς όλων των καναλιών ξε¬ 
περνά τα 100 ΝΑ/ (164 \Λ/ ΕΙΒΡ) για τις ζώνες συχνοτήτων 
πάνω από 30 ΜΗζ και το 1 Κ\Λ/ για τις ζώνες συχνοτήτων 
κάτω από 30 ΜΗζ. Ειδικότερα, στη ζώνη συχνοτήτων κά¬ 
τω από 30 ΜΗζ, το όριο του 1 Κ \Ν μειώνεται στα 100 \Λ/ 
εάν μέσα στη περιοχή που ορίζεται με ακτίνα 50 μέτρων 
από τη βάση της κεραίας υπάρχει οικία ή πραγματοποι¬ 
ούνται ανθρώπινες δραστηριότητες. Παρά ταύτα, δεδο¬ 
μένου ότι οι κατασκευές Μικροκυψελών, όπως αυτές 
ορίζονται στο άρθρο 1 της παρούσας Απόφασης, θα 
εγκαθίστανται σε μικρές αποστάσεις από ανθρώπινη 
δραστηριότητα σκόπιμο είναι, σύμφωνα και με την αρχή 
της προφύλαξης (ΤΓθαΙγ οΐ ΜεαεΙποίιΐ ΙηΙθίτιαΙίοηεΙ Εε^αΙ 
ΜαΙθπαΙε 31.1992), οι εκπομπές ακτινοβολίας από αυτές 
να είναι σημαντικά χαμηλότερες απότις αντίστοιχες των 
μακροκυψελών που εγκαθίστανται μετά από άδεια κα¬ 
τασκευής κεραίας σύμφωνα με το Ν. 2801/2000, απο¬ 
φασίζει: 

Άρθρο 1 
Ορισμοί 

1. «Μικροκυψέλη»: κυψέλη κινητής επικοινωνίας, όπως 
ορίζεται σταπρότυπατου Ευρωπαϊκού Ινστιτούτου Τηλε¬ 
πικοινωνιακών Προτύπων (ΕΤ5Ι), της οποίας η ακτίνα κά¬ 
λυψης δεν ξεπερνά τα 300 μέτρα και η μέγιστη συνολική 
ακτινοβολούμενη ισχύς δεν ξεπερνά τα όρια της παρ. 6 
του άρθρου 6 της κοινής υπουργικής απόφασης 53571/ 
3839/2000 (Β' 1105) όπως ισχύει. 

2. Κεραιοσυστήματα Μικροκυψελών: Κεραιοσυστήμα- 
τα αποτελούμενα από τα εξής στοιχεία: 

- ενεργά στοιχεία εκπομπής ή/και λήψης ραδιοσημάτων 
που χρησιμοποιούνται αποκλειστικά για τη ραδιοκάλυψη 
της μικροκυψέλης και 

- τον απαιτούμενο εξοπλισμό για την τροφοδοσία του 
κεραιοσυστήματος, 

που χρησιμοποιούνται για την παροχή δημόσιων τηλε¬ 
πικοινωνιακών υπηρεσιών κυψελωτής κινητής τηλεφω¬ 
νίας. 

3. Για κάθε άλλο όρο της παρούσας, ισχύουν οι ορισμοί 
που περιλαμβάνονται στον Ν. 2867/2000, ή αν δεν υπάρ¬ 
χει εκεί στο Ν. 2801/2000, ή αν δεν υπάρχει εκεί, στο δευ¬ 
τερογενές δίκαιο της Ευρωπαϊκής Ένωσης. 


Άρθρο 2 

1. Δεν απαιτείται άδεια Κατασκευής Κεραίας Σταθμού 
Ξηρός, σύμφωνα με το Ν. 2801/2000, για Κεραιοσυστή- 
ματα Μικροκυψελών, τα οποία πληρούν σωρευτικάτις κα¬ 
τωτέρω προϋποθέσεις: 

α. συνιστούν ραδιοεξοπλισμό παροχής δημόσιων τηλε¬ 
πικοινωνιακών υπηρεσιών κυψελωτής κινητής τηλεφω¬ 
νίας, λειτουργούν αποκλειστικά και μόνο στις αντίστοιχες 
απονεμημένες συχνότητες και τοποθετούνται αποκλει¬ 
στικά για το σκοπό αυτό, 

β. η συνολική ενεργός ακτινοβολούμενη ισχύς όλωντων 
καναλιών δεν υπερβαίνει τα 10\Λ/ (16,4\Λ/ ΕΙΒΡ) για συχνό¬ 
τητες λειτουργίας μεγαλύτερες των 30 ΜΗζ, 

γ. δεν απαιτείται η κατασκευή οικίσκου, και σε κάθε πε¬ 
ρίπτωση η κατασκευή δεν αποτελείται από, ούτε χρησιμο¬ 
ποιεί πυλώνες, ιστούς, ή και άλλες δομικές κατασκευές, 

δ. δεν υπάγονται στις περιπτώσεις τεχνικών κατασκευ¬ 
ών, για τις οποίες απαιτείται γνωμάτευση απάτην Υπηρε¬ 
σία Πολιτικής Αεροπορίας σύμφωνα με τα οριζόμενα 
στην Υπουργική Απόφαση Δ3/Δ/35694/6190 «Προστασία 
των Αεροπορικών Εγκαταστάσεων από τον κίνδυνο της 
ανάπτυξης κατασκευών - εμποδίων γύρω από αυτές, κα¬ 
θώς και της Αεροπλόίας εκ των υπερύψηλων ανά τη χώρα 
κατασκευών» (ΦΕΚ Β/1133/11.9.2000), 

ε. τα πλήρη τεχνικά χαρακτηριστικά του Κεραιοσυστή- 
ματος Μικροκυψελών έχουν γνωστοποιηθεί στην ΕΕΤΤ 
τουλάχιστον δεκαπέντε (15) ημέρες πριν την τοποθέτηση 
του Κεραιοσυστήματος, με την κατάθεση Τυποποιημένης 
Δήλωσης, η οποία προσαρτάται στην Παρούσα και απο¬ 
τελεί αναπόσπαστο μέρος αυτής. 

2.0 δηλών υποχρεούται να διατηρεί διαρκώς και σε εμ¬ 
φανές σημείο αναρτημένη, ευανάγνωστη ανεξίτηλη πινα¬ 
κίδα, στην οποία θα αναγράφονται η επωνυμία του προ¬ 
σώπου που κατέχει το Κεραιοσύστημα και ο αριθμός 
πρωτοκόλλου κατάθεσης της σχετικής δήλωσης στην 
ΕΕΤΤ. 

Άρθρο 3 

Σε περίπτωση που δεν συντρέχουν σωρευτικά οι ανω¬ 
τέρω προϋποθέσεις του άρθρου 2 της παρούσας Απόφα¬ 
σης, ακολουθείται η γενική διαδικασία αδειοδότησης κε¬ 
ραιών, όπως αυτή προβλέπεται στο Ν. 2801/2000 «Ρυθμί¬ 
σεις θεμάτων αρμοδιότητας του Υπουργείου Μεταφορών 
και Επικοινωνιών και άλλες διατάξεις» (ΦΕΚ 
Α/46/3.3.2000), καθώς και την Απόφαση της ΕΕΤΤ, με 
αριθ. ΑΠ ΕΕΤΤ 236/79, Κανονισμός Αδειών Κατασκευών 
Κεραιών στην Ξηρά, (ΦΕΚ 1649/Β/11.12.2001). 

Άρθρο 4 

Η αποξήλωση κάθε Κεραιοσυστήματος Μικροκυψελών 
γνωστοποιείται άμεσα στην ΕΕΤΤ. 

Άρθρο 5 

Σε περίπτωση παράβασης των όρων της παρούσας 
Απόφασης, εφαρμόζονται οι κυρώσεις που προβλέπονται 
στο άρθρο 1 του Ν. 2801/2000. 

Άρθρο 6 

Η παρούσα Απόφαση τίθεται σε ισχύ από την ημερομη¬ 
νία δημοσίευσής της στην Εφημερίδα της Κυβερνήσεως. 

ΠΑΡΑΡΤΗΜΑ 


ΠΡΟΣ ΕΕΤΤ 
Λεωφ. Κηφισίας 60 
Τ.Κ. 151 25 Μαρούσι 

ΔΗΛΩΣΗ ΤΟΠΟΘΕΤΗΣΗΣ 
ΚΕΡΑΙΟΣΥΣΤΗΜΑΤΟΣ ΜΙΚΡΟΚΥΨΕΛΩΝ 
ΤΗΣ ΕΤΑΙΡΕΙΑΣ 


ΛΡ ΘΕΣΗΣ 


ΘΕΣΗ 



1. ΓΕΝΙΚΑ ΣΤΟΙΧΕΙΑ ΠΑΡΟΧΟΥ 


Επωνυμία 

Διακριτικός τίτλος 

Νομική Μορφή 

Διεύθυνση (Οδός Αριθμός) 

Πόλη 

Τ.Κ. 

ΑΦΜ: 

ΑΡΜΑΕ: 

Τεχνικός Υπεύθυνος 
(Όνομα, Θέση) 


Πληροφορίες 
(Όνομα, Τηλέφωνο ΦΑΞ) 



2. ΥΠΗΡΕΣΙΑ ΡΑΔΙΟΕΠΙΚΟΙΝΩΝΙΑΣ 

Τύπος Υπηρεσίας (6 'ΧΜ/ΡΟϊ 1800, ϋ.ΜΤ5) _ 

Περιοχή συχνοτήτων λειτουργίας _ 


3. ΣΤΟΙΧΕΙΑ ΚΑΤΑΣΚΕΥΗΣ ΚΕΡΑΙΑΣ 



1 Επισυνάπτεται σκαρίφημα - φωτογραφία του κτιρίου όπου θα τοποθετηθεί η κατασκευή μικροκυψέλης 
όπου σημειώνεται και η θέση τοποθέτησης 

4. ΠΕΡΙΓΡΑΦΗ ΣΤΟΙΧΕΙΩΝ ΑΚΤΙΝΟΒΟΛΙΑΣ 

Πίνακας περιγραφήν μικροκυψελών __ 





Αριθμός φερουσών 



Ισχύς εισόδου ανά φέρουσα 
(Λ\ιιΙΙ) 



Κέρδος κύριου λοβού (άΒί) 



Μεγίστη Ενεργός 
Ακτινοβολούμενη Ισχύς (Ε1ΚΡ) 



Γωνία ημίσεως ισχύος κύριας 
δέσμης (()€£) 



ΤΠΙ κεραίας συνολικό (άφ*) 



Γωνία μεγίστου κύριου λοβού ως 
προΰ το Βορρά (ανατολικά) 



Διαστάσεις κεραίας 

(Υ χ Π χ Β ή διάμετρος) 




Δηλώνω ότι δεν υφίσταται αντίστοιχο Κεραιοσύστημα Μικρόκυψελών ή 
γενικά άλλη Κατασκευή Κεραίας με την επιφύλαξη των Κατασκευών Κεραιών 
που εμπίπτουν στις διατάξεις της Απόφασης της ΕΕΤΤ ΛΠ. 227/86 
"Κατασκευές Κεραιών για τις οποίες δεν απαιτείται άδεια σύμφωνα με το 
Ν. 2801/2000" (ΦΕΚ 1226/Β/20.9.2001) σε απόσταση πενήντα (50) μέτρων 
(προς οποιαδήποτε κατεύθυνση) 

Ο κάτωθι υπογμαφόμενος (Επώνυμο, Όνομα) δηλώνω υπεύθυνα, γνωρίζοντας τις 
νόμιμες συνέπειες (Ν. 1599/86), ότι οι πληροφορίες που περιέχονται στην 
παρούσα Δήλωση είναι ακριβείς και αληθείς. 

Ημερομηνία. 

Υπογραφή 


Όνομα 


Η απόφαση αυτή να δημοσιευθεί στην Εφημερίδα της Κυβερνήσεως. 

Μαρούσι, 22 Δεκεμβρίου 2003 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











